laion/Wikipedia-Exotic huggingface dataset:
ורהלין ג'יימיסון

ורהלין "דאש" ג'יימיסון (באנגלית: VeraLinn “Dash” Jamieson; נולדה ב-1960) היא קצינה בדימוס בדרגת לוטננט גנרל, שירתה כראש אגף המודיעין, מעקב, סיור ומבצעי סייבר במטה חיל האוויר של ארצות הברית. ג'יימיסון סיימה ב-1982 תואר ראשון בניהול מאוניברסיטת וירג'יניה המערבית, אותו עשתה במסגרת תוכנית הכשרת קציני המילואים של חיל האוויר. היא החלה קורס טיס אך נשרה ממנו מסיבות בריאותיות. הוכשרה כקצינת מודיעין, שירתה בבית הספר למערכות נשק של החיל, וכקצינת מודיעין של הטייסת הטקטית 25 המפעילה מטוסי A-10 ת'נדרבולט II בקוריאה הדרומית. שירתה במטה הפיקוד הטקטי של חיל האוויר כראש מדור אזור האוקיינוס השקט-אסיה ובענף ניתוח איומים. ב-1991 מונתה לראש ענף מבצעי מודיעים בכנף הקרב הטקטית 37, המפעילה מטוסי F-117 נייטהוק, והשתתפה במלחמת המפרץ. בשנים 1992–1994 שירתה כקצינת אג"ם במחלקת המודיעין של בית הספר למערכות נשק. לאחר לימודים במכללה לפיקוד ומטה של חיל האוויר שירתה במטות המשולבים בתפקידי מודיעין ושילוב זרועות. בשנים 199–2000 שירתה במטה סוכנות המודיעין של חיל האוויר. ביוני 2000 מונתה מונתה למפקד טייסת המודיעין האווירי 32 בבסיס רמשטיין שבגרמניה. ביוני 2002 מונתה למפקדת מרכז המבצעיים האווירים של פיקוד אירופה. ביוני 2004 מונתה לעוזרת למפקד פיקוד האוקיינוס השקט של ארצות הברית ובאפריל 2005 מונתה למפקדת מרכז המודיעין המשותף בפרל הארבור שבהוואי. בשנים 2007–2009 שירתה באגף המודיעין במטה חיל האוויר. באוקטובר 2009 מונתה לקצינת המודיעין, מעקב וסיור בפיקוד דרום. בנובמבר 2011 מונתה לסגנית מפקד כוח המשימה 435 המשותף לסוכנויות ארצות הברית שפעל באפגניסטן. בנובמבר 2012 מונתה לעוזרת לראש אגף מודיעין במטה חיל האוויר. בדצמבר 2013 מונה לקצינת המודיעין של פיקוד הקרב של חיל האוויר, באפריל 2016 מונתה לסגנית מפקד האגף המשותף למודיעין, מעקב וסיור בפיקוד האסטרטגי של ארצות הברית. בנובמבר 2016 קודמה לדרגת לוטננט גנרל ומונתה לסגנית לענייני מודיעין, מעקב וסיור של ראש מטה חיל האוויר של ארצות הברית. היא כיהנה בתפקיד עד לשנת 2019 כאשר הוחלפה על ידי מרי או'בריאן. במרץ 2019 קיבלה אחריות גם לתחום מבצעי סייבר. היא פרשה משירות הקבע בינואר 2020. ג'יימיסון בעלת תואר שני באווירונאוטיקה מאוניברסיטת האווירונאוטיקה אמבר-רידל. היא בוגרת המכללה לפיקוד ומטה של חיל האוויר ומכללת המטה של הכוחות המזוינים. בוגרת מכללת המלחמה של חיל האוויר, בוגרת מכללת המלחמה הלאומית. בוגרת קורס בכירים לביטחון לאומי ובינלאומי באוניברסיטת ג'ורג' וושינגטון ותוכנית הבכירים לביטחון לאומי ובינלאומי באוניברסיטת הרווארד. מדיה וקבצים בנושא ורהלין ג'יימיסון בוויקישיתוף ביוגרפיה באתר חיל האוויר של ארצות הברית Women Crack Code on Intel, Cyber, Tech Jobs, Despite Growing STEM Shortage, ‏govtechworks.com, ‏29 במרץ 2017
נחש מים (סוג)

נחש מים (שם מדעי: Natrix) הוא סוג במשפחת הזעמניים. סוג זה מכיל ארבעה מינים שונים. השמות "נחשי דשא" ו"נחשי מים" מתייחסים לכל ארבעת המינים השונים של סוג זה, אך גם למינים שונים של סוגי נחשים אחרים. כל סוגי נחשי המים מאופיינים בצבעים כהים, קשקשים קרניים, ונחיריים ועיניים המופנים כלפי מעלה. מבנה פניו מסייע לנחש המים לבלוט מעל לפני המים עם עיניו ונחיריו בלבד, בעוד שאר הגוף שקוע ומוסתר מתחת לפני המים. הנחש מיטיב לשחות, ומסוגל לשהות למשך זמן רב מתחת לפני המים. Natrix astreptophora Natrix helvetica נחש מים מאורה (Natrix maura) Natrix megalocephala נחש מים אירופי (Natrix natrix) נחש מים משובץ (Natrix tessellata) מדיה וקבצים בנושא נחש מים בוויקישיתוף נחש מים, באתר ITIS (באנגלית) נחש מים, באתר NCBI (באנגלית) נחש מים, באתר Animal Diversity Web (באנגלית) נחש מים, באתר האנציקלופדיה של החיים (באנגלית) נחש מים, באתר GBIF (באנגלית) נחש מים משובץ
מקס שניידר

מקס פרגוסון שניידר (באנגלית: Max Ferguson Schneider; ‏ 8 בספטמבר 1912 - 25 במרץ 1959) היה קולונל אמריקאי שהתפרסם בתפקידו כמפקד גדוד הריינג'רים ה-5 במהלך הפלישה לנורמנדי. שניידר נולד וגדל בעיירה שננדואה באיווה. בשנת 1939 התגייס שניידר למשמר הלאומי של ארצות הברית, עבר קורס קציני מילואים של צבא ארצות הברית, והוסמך כקצין חי"ר. שניידר שימש כמפקד מחלקה ולאחר המתקפה על פרל הארבור, עם כניסת ארצות הברית מלחמת העולם השנייה, הוצב כסגן בגדוד השני של רגימנט ה-168 שבדיוויזיית החי"ר ה-34. במאי 1942, משהוחלט להקים יחידה דומה לקומנדו הבריטי בצבא ארצות הברית והוקם נוסד גדוד הריינג'רים ה-1, התנדב שניידר ומונה למפקד פלוגה ה'. שניידר הוביל את פלוגתו בנחיתה בעיירה ארזיו (Arzew). ב-11 בפברואר 1943 פיקד על הפלוגה בפשיטה על מוצב סאנאד שבמרכז תוניסיה, 19 קילומטרים בעומק קווי האויב. המוצב אויש על ידי חיילים איטלקים מאוגדת קנטאורו ומחטיבת החי"ר העשירית ברסאגלירי, שנחשבה לחטיבה עילית ללוחמה ההררית. בקרב נפצעו עשרים מלוחמי הגדוד נפצעו ואחד נהרג. הכוח הפושט בפיקוד דארבי הרג כשבעים וחמישה חיילים ושבה עשרה. על האופן בו פעל בפשיטה עוטר שניידר בכוכב הכסף על גבורתו. לאחר מכן לחמה הפלוגה בפיקודו בקרב על רכס אל-גואטר. לאחר מכן שימש כסגן מפקד גדוד הריינג'רים ה-4 ולקח חלק בפלישת בעלות הברית לסיציליה, במסגרתה ביצע הגדוד בנחיתת סער אמפיבית בג'לה, ובמערכה על איטליה הוטלה על צוות הקרב המשימה לכבוש את העיירה ציסטרנה. במהלך הלחימה על היעד נקלעו שניים מן הגדודים של כוח הריינג'רס ה-6615 למארב של כוח גרמני עדיף בהיקף שני רגימנטים. הכוח ספג כמות נפגעים אנושה ולמעשה חדל מלהתקיים ככוח לוחם. לאחר מכן הוצב שניידר כסגן מפקד גדוד הריינג'רים השני שבפיקוד ג'יימס ארל ראדר. זמן קצר בטרם הפלישה לנורמנדי מונה למפקד גדוד הריינג'רים ה-5. שניידר הוביל את גדודו בנחיתה בחוף אומהה ובפריצה ללב צרפת. על האופן שבו פיקד על גדודו בקרב הוענק לשניידר צלב השירות המצוין. לאחר המלחמה שימש בשורת תפקידי מטה ולחם במלחמת קוריאה. שניידר סבל מתסמונת פוסט טראומה, ובשנת 1959 בעודו מוצב בדרום קוריאה, חלה התדרדרות במצבו הבריאותי והוא נפטר. ג'יימס אלטיירי, "ראשי-החנית", הוצאת מערכות, 1965, עמודים 316-317. ג'יימס אלטיירי, "ראשי-החנית", הוצאת מערכות, 1965, עמודים 52. ג'יימס אלטיירי, "ראשי-החנית", הוצאת מערכות, 1965, עמודים 116-141. גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמודים 42-41. ג'יימס אלטיירי, "ראשי-החנית", הוצאת מערכות, 1965, עמודים 196-229. Valor awards for Max Ferguson Schneider, מתוך אתר "Military Times". ג'יימס אלטיירי, "ראשי-החנית", הוצאת מערכות, 1965, עמודים 236-241. ג'יימס אלטיירי, "ראשי-החנית", הוצאת מערכות, 1965, עמודים 308-313. גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020. סטיבן אמברוז, "יום הפלישה", מאנגלית: מרדכי ברקאי, הוצאת זמורה ביתן, 2002, עמודים 374-380. סטיבן אמברוז, "יום הפלישה", מאנגלית: מרדכי ברקאי, הוצאת זמורה ביתן, 2002, עמודים 397-399.
גודסמאק

גודסמאק (Godsmack) היא להקת רוק/מטאל אלטרנטיבי שנוסדה בבוסטון, מסצ'וסטס. ללהקת אליס אין צ'יינס (Alice in Chains) הייתה השפעה רבה על גודסמאק. חברי הלהקה אף אמרו בראיונות מוקדמים עמם כי הקימו את הלהקה במקור כלהקת מחווה לאליס אין צ'יינס. בריאיון עם MTV על מותו של ליין סטאלי, אמר מנהיג הלהקה סולי ארנה: "הוא היה האיש היחיד שגרם לי להתחיל לשיר." השפעות מוזיקליות נוספות שצוינו על ידי חברי הלהקה הן Aerosmith, לד זפלין, Rush, ובלאק סבאת'. רבים סוברים שהשם גודסמאק בא משיר של אליס אין צ'יינס אשר נקרא God Smack מהאלבום Dirt. אולם חברי הלהקה הסבירו את מקור השם (בתרגום מילולי: "מכה מאלוהים"): באחת החזרות, מתופף הלהקה הופיע כשפצע הרפס על שפתו. סולן הלהקה התבדח על חשבונו, שכן למחרת נקבע להם יום צילומים. ביום הצילומים הגיע סולי כשעל שפתיו פצע חדש. נגן הגיטרה טען שמדובר ב"מכה מאלוהים". נכון ל-2007, גודסמאק מנסים לבדל את עצמם מאליס אין צ'יינס. סולי התבטא בראיון כי "פשוט אף פעם לא שמעתי את זה במוזיקה שלנו." באותו ראיון ארנה חשף את מקור השם של הלהקה, תוך הבהרה כי לא מדובר בהשאלת שם השיר המפורסם. יחד עם זאת, גודסמאק דומה במספר מאפיינים ללהקת אליס אין צ'יינס. סגנון השירה של סולי ארנה מזכיר מאוד את זה של ליין סטאלי ובשני האלבומים הראשונים שלה יש קווי דמיון חזקים לאלבום של אליס אין צ'יינס, Dirt. הלוגו בצורת שמש דומה מאוד ללוגו השמש של אליס אין צ'יינס. גודסמאק גם שחררה אלבום ששמו Faceless, שם שניתן לקשרו לשם האלבום הראשון של אליס אין צ'יינס, Facelift. ב-2002 גודסמאק הייתה מועמדת לפרס גראמי על השיר "Vampires" מהאלבום Awake. ב-2004 גודסמאק שימשו כלהקת החימום של להקת מטאליקה בהופעותיה. הלהקה ערכה הופעות אקוסטיות לשם הקלטת האלבום החדש שיצא באביב 2004, The Other Side. ב-2006 הוציאה הלהקה את אלבומה הרביעי אשר נקרא (4 בספרות רומיות). בדצמבר 2007 הוציאה הלהקה את אלבומה השישי "Good times bad times 10 years of godsmack" כשהלהקה חוגגת עשור של פעילות. ב-24 בפברואר 2023 צפויה הלהקה להוציא לאור את אלבום האולפן השמיני שלה, שייקרא Lighting Up the Sky. על פי הצהרת הלהקה, אלבום זה יהיה האחרון שלה, ואחריו תפסיק להוציא מוזיקה חדשה, אך לא תתפרק ותמשיך להופיע. סולי ארנה - סולן, גיטרה, תופים (באלבום הבכורה) רובי מריל - גיטרה באס טוני רמבולה - גיטרה ראשי שאנון לארקין - תופים All Wound Up...‏ (1997) Godsmack‏ (1998) Awake‏ (2000) Faceless‏ (2003) IV‏ (2006) The Oracle‏ (2010) 1000hp‏ (2014) When Legends Rise‏ (2018) Lighting Up the Sky‏ (2023) גרסה מוקדמת בהוצאה עצמית של אלבומה הראשון של הלהקה, Godsmack The Other Side ‏ (2004) Good Times, Bad Times... Ten Years of Godsmack ‏ (2007) מדיה וקבצים בנושא גודסמאק בוויקישיתוף אתר האינטרנט הרשמי של גודסמאק גודסמאק, ברשת החברתית פייסבוק גודסמאק, ברשת החברתית אקס (טוויטר) גודסמאק, ברשת החברתית אינסטגרם גודסמאק, סרטונים בערוץ היוטיוב גודסמאק, באתר אפל מיוזיק (באנגלית) גודסמאק, באתר ספוטיפיי גודסמאק, באתר סאונדקלאוד (באנגלית) גודסמאק, באתר Last.fm (באנגלית) גודסמאק, באתר AllMusic (באנגלית) גודסמאק, באתר MusicBrainz (באנגלית) גודסמאק, באתר דיזר גודסמאק, באתר Yandex.Music (ברוסית) גודסמאק, באתר Discogs (באנגלית) גודסמאק, באתר Songkick (באנגלית) גודסמאק, באתר Genius גודסמאק, באתר SecondHandSongs גודסמאק, באתר בילבורד (באנגלית) "Interview with Sully Erna (Godsmack)". 93x.com. 28 בספטמבר 2022. נבדק ב-29 בינואר 2023. {{cite web}}: (עזרה)
צרפת (פירושונים)

האם התכוונתם ל... צרפת "פְרַנְסָה" (France) – מדינה במערב אירופה ממלכת צרפת – ממלכה שהתקיימה בימי הביניים ובעת החדשה המוקדמת, במערב אירופה צרפת (עיר פיניקית) – עיר פיניקית המוזכרת במקרא בספר מלכים א', פרק י"ז, פסוקים ט'–י'. מקובל לשייך את צרפת לעיר בין צור לצידון (סַרַפַנְד שבלבנון של ימינו). צרפת (ארץ המוזכרת במקרא) – ארץ המוזכרת בספר עובדיה, פרק א', פסוק כ'. לפי פירוש רש"י, צרפת היא "פְרַנְסָה" (France). כיכר צרפת – כיכר במרכז ירושלים, מכונה גם "כיכר פריז" צרפת (אפקוט) – אחד הביתנים באזור תצוגת העולם של פארק השעשועים אפקוט שבאתר הנופש דיסניוורלד באורלנדו שבפלורידה צרפתי
1932 בגרמניה

שנת 1932 בגרמניה הייתה השנה בה ציינה גרמניה 61 שנות לאום. פאול פון הינדנבורג - נשיא. היינריך ברינינג - קנצלר עד 30 במאי. מ-1 ביוני פרנץ פון פאפן עד 17 בנובמבר. מ-3 בדצמבר קורט פון שלייכר. 15 בינואר - כ-6 מיליון מובטלים בגרמניה. 25 בפברואר - אדולף היטלר מקבל אזרחות גרמנית בתום תהליך התאזרחות, דבר שמקנה לו את הזכות להתחרות לנשיאות גרמניה. 10 באפריל - הבחירות בגרמניה: פאול פון הינדנבורג מנצח בבחירות. 30 במאי - הקנצלר היינריך ברינינג מתפטר. הנשיא הינדנבורג מבקש מפרנץ פון פאפן להקים ממשלה חדשה. 17 ביולי - יום ראשון הארור של אלטונה: קומוניסטים חמושים תוקפים באלטונה הפגנה של הלאומנים-סוציאליסטים; 18 נהרגו. בעקבות התקרית פורצת שורה של קרבות רחוב על רקע פוליטי. 31 ביולי - הבחירות הפדרליות: המפלגה הנאצית זוכה ברוב קולות ברחבי המדינה כמו גם הקומוניסטים. מצב זה מונע הקמת קואליציה ללא אחד מהצדדים. 30 באוגוסט - הרמן גרינג מתמנה ליו"ר הסנאט הגרמני. 6 בנובמבר - הבחירות הפדרליות: המפלגה הנאצית מאבדת קולות רבים, אולם שומרת על הרוב שלה. הקומוניסטים ממשיכים לצבור קולות. אלו הבחירות החופשיות האחרונות בגרמניה עד 1990. 21 בנובמבר - הנשיא הינדנבורג מתחיל במשא ומתן עם אדולף היטלר על הקמת ממשלה חדשה. 3 בדצמבר - הנשיא הינדנבורג ממנה את קורט פון שלייכר לתפקיד הקנצלר. 30 ביולי - מיכאל ברונו, לשעבר נגיד בנק ישראל וכלכלן ראשי בבנק העולמי (נפטר ב-1990). 24 בספטמבר - וולטר וולמן, פוליטיקאי גרמני (נפטר ב-2013). 19 בדצמבר - ברנהרד פוגל, פוליטיקאי גרמני. 31 בדצמבר - פליקס רקסהאוזן, עיתונאי גרמני (נפטר ב-1992). 4 באפריל - וילהלם אוסטוולד, כימאי גרמני (נולד ב-1853). מדיה וקבצים בנושא 1932 בגרמניה בוויקישיתוף
מיסטר טריפיק

מיסטר טריפיק (באנגלית: Mister Terrific, "מר מדהים") הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. הדמות הופיעה לראשונה בהופעת אורח בחוברת Sensation Comics #1 מינואר 1942 ונוצרה על ידי הכותב צ'ארלס רייזנשטיין והמאייר הרולד שארפ. גרסת תור הזהב של הדמות, טרנס "טרי" סלואן, היה מיליונר גאון אשר הזיכרון הצילומי וכישורי הלחימה והאתלטיקה שלו הפכו אותו לאיש אשכולות. אחרי שסיים את המכללה בגיל 13, הוא הפך לאיש עסקים מצליח שהרגיש שאף אתגר אינו גדול מספיק עבורו, ונסיונותיו לחפש אתגרים נוספים בשנות העשרים לחייו הובילו אותו לנטיות אובדניות. אולם, הוא חש סיפוק רק לאחר שהציל אשה שקפצה מגשר והצטרף לחברת הצדק של אמריקה תחת זהות סודית בשם "מיסטר טריפיק". בנוסף, הוא הקים את מועדון "פייר פליי" (תחרות הוגנת) שנועד למנוע התנהגות עבריינית בבני נוער. הוא היה חבר בחברת הצדק עד שועדת בית הנבחרים לפעילות אנטי-אמריקנית הורתה לחבריה לחשוף את זהויותיהם. מתוך צעד למנוע את חשיפת זהויותיהם ולהגן על בני משפחותיהם, הקבוצה בחרה להתפרק וסלואן פרש לגמלאות יחד עם חבריו. מאוחר יותר, הוא חזר לפעילות אך נרצח בידי אויבו ספיריט קינג, כשזה האחרון פלש לגופו של הפלאש ג'יי גאריק והסתנן לפגישה שנתית של חברת הצדק המאוחדת מחדש וליגת הצדק. נטל הדמות עבר למייקל הולט, אדם מוכשר אף הוא, שמחזיק בחמש חגורות שחורות ובתארים ודוקטרינות במגוון תחומים, וכן זכה בקרב עשר אולימפי. לאחר שביקש להתאבד בעקבות אובדן אשתו ובנו שטרם נולד, הוא פגש בדמותו של הספקטר, שסיפר לו אודות טרי סלואן. הולט קיבל השראה מסיפור חייו של סלואן ונטל את הזהות הסודית "מיסטר טריפיק". הוא הצטרף לגלגול המחודש של חברת הצדק ושימש כיושב ראש הקבוצה. הוא המציא את כדורי הטי, מכשירים מיניאטוריים בעלי בינה מלאכותית הניתנים לשליטה מתחפושתו. כדורי הטי מסוגלים לרחף, ליצור הקרנות הולוגרפיות, להקרין קרני אור, לשחרר פרצי אנרגיה, להתחבר ללוויינים ומכשירי GPS וכן להסוות את הולט מפני כל אמצעי טכנולוגי. בתחילה, הוא השתמש בכדורי הטי לצורכי השגת מידע וריגול, אך בהמשך השתמש בהם ככלי נשק רב-עצמה. בשעה שהוא לבוש בתחפושתו, מרחפים סביבו כמעט תמיד שלושה כדורי טי. הולט שימש בתור הרץ הלבן ולאחר מכן המלך הלבן בארגון שחמט המחודש של אמנדה וולר, אך חזר לפעילות שוטפת בחברת הצדק. מיסטר טריפיק מופיע בסדרת הטלוויזיה "החץ" בדמותו של קרטיס הולט, החל מעונתה הרביעית של הסדרה. מגלם אותו השחקן אקו קלום. בסדרה קרטיס הוא הומוסקסואל ואף נשוי לגבר בשם פול בחלק מהסדרה עד שהתגרשו. הוא מצטרף לקבוצה בעונה החמישית ולובש תחפושת הדומה לזו של מייקל הולט, באומרו שהחליפה היא מחווה לאלוף היאבקות החביב עליו, טרי סלואן, שמחזיק בשם הבמה "מיסטר טריפיק". דף הדמות בפרויקט פאנדום של DC קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
נחש מים אירופי

נחש מים אירופי המכונה גם נחש הדשא (שם מדעי: Natrix natrix) הוא מין של נחש לא-ארסי ממשפחת הזעמניים. נחש זה נפוץ ברחבי אירופה מסקנדינביה עד איטליה וגם בחלק מהמזרח התיכון (לא בישראל) ובמרכז אסיה ובצפון אפריקה. בישראל קיים המין הקרוב נחש מים משובץ. זהו נחש באורך 80 ס"מ, אצל הנקבות הגדולות מהזכרים שיכול לשקול 240 ג'. בבריטניה זהו הזוחל הטבעי הגדול ביותר. צבעו חום ירקרק עם רצועות שחורות וצהובות והוא בעל עיניים גדולות שחורות, פנים בהירות ורצועה שחורה-צהובה על הצוואר. נחש זה מנהל אורח חיים אמפיבי ונפוץ באזורי ביצות ומקווי מים לחים אך גם באחו או ביערות. הוא מסוגל לחיות אפילו באזורים קרים. הנחש ניזון כמעט לחלוטין על מיני דו-חיים כמו צפרדע האגם וקרפדה מצויה. הוא מגוון מדי פעם בנמלים וזחלים. בשבי הם ניזונים גם משלשולים. לנחש זה מנגנון הגנה מיוחד מטורפים - הוא מתחזה למת על ידי התהפכות על בטנו והוצאת הלשון החוצה. N. n. natrix N. n. helvetica N. n. cetti N. n. corsa מדיה וקבצים בנושא נחש מים אירופי בוויקישיתוף נחש מים אירופי, באתר ITIS (באנגלית) נחש מים אירופי, באתר NCBI (באנגלית) נחש מים אירופי, באתר Animal Diversity Web (באנגלית) נחש מים אירופי, באתר האנציקלופדיה של החיים (באנגלית) נחש מים אירופי, באתר GBIF (באנגלית) נחש מים אירופי באתר הרשימה האדומה של IUCN
ראייה (פירושונים)

האם התכוונתם ל... ראייה – אחד מחמשת החושים. ראייה ממוחשבת – ראייה באמצעות מכשור. ראייה מלאכותית – טכנולוגיה המאפשרת תפיסה חזותית, באמצעות שימוש באמצעים מלאכותיים. ראייה עיוורת – תופעה קוגניטיבית-נוירולוגית, בה אנשים שהתעוורו בעקבות פגיעה בקליפת המוח החזותית, משכילים לנחש, למרות פגיעה זו – את צורתו של עצם כלשהו, מיקומו או כיוון תנועתו. עדות ראייה – עדות המבוססת על מראה עיניו/הם של עד/ים, שנכח/ו בזירת אירוע כלשהו, ואשר עשוי/ים לשמש ראיה משפטית חיה – בעת משפט הדן באירוע זה. קו ראייה – קו שלאורכו מתאפשרת ראייה בין שני מקומות. לקות ראייה או ראייה ירודה – פגיעה קשה בחדות ראייה או בשדה הראייה, שאינה ניתנת לתיקון באמצעות משקפיים רגילים או עדשות מגע. זוקן ראייה – ליקוי בריאותי, המתבטא בירידה ביכולת העין להתמקד בעצמים הנמצאים בקרבתה. קוצר ראייה – ליקוי ראייה, הגורם לעצמים רחוקים להראות מטושטשים. רוחק ראייה – ליקוי ראייה, הגורם לעצמים קרובים להראות מטושטשים. היזק ראייה – היזק אשר גורם אדם לחברו, בעקבות הצצה (במתכוון או שלא במתכוון) לשטחו הפרטי, תוך הפרת צנעת הפרט ופרטיותו. מצוות ראייה – ציווי מקראי, על היראות כל עם ישראל בשלוש הרגלים בבית המקדש שבירושלים. עולת ראייה – אחד משלושת הקורבנות שמתחייב בהם כל אדם מישראל, בעלייתו לרגל לבית המקדש בשלושת הרגלים. ראיה (פירושונים) מאור עיניים (פירושונים)
יהויקים בן יהושע

יהויקים בן יהושע הוא דמות מקראית בנו של יהושע בן יהוצדק, כיהן ככהן גדול בין ימיו של זרובבל לימי נחמיה (כלומר במחצית הראשונה של המאה ה-5 לפנה"ס). לפי יוסף בן מתתיהו בנו אלישיב הכהן ירש את מקומו של אביו יהויקים לאחר מותו. בספר נחמיה (פרק י"ב) מופיעה רשימת "כהנים ראשי האבות" (”וּבִימֵי יוֹיָקִים הָיוּ כֹהֲנִים רָאשֵׁי הָאָבוֹת” (נחמיה, י"ב, י"ב)) עם שינויים בשמות המשמרות (לפעמים) וכן כאן ישנם רק עשרים משמרות ואילו בספר דברי הימים נמנו כ"ד משמרות כהונה): יוסף בן מתתיהו, קדמוניות היהודים, ספר אחד-עשר, ירושלים, מאגנס, 2008, עמ' 16. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
עקרבי מים

עקרבי מים (שם מדעי: Eurypterida) היא סדרה נכחדת של עכבישנים מעידן הפלאוזואיקון שחיו בימים לפני 252–470 מיליון שנה והיו ליצורים הגדולים ביותר בזמנם וכן נחשבים לפרוקי הרגליים הגדולים ביותר שחיו מעולם (בצמוד לארתרופלאורה היבשתי), כשהגדול שבהם - היקלופטרוס, הגיע לאורך 2.5 מטרים, אף על פי שרוב המינים הגיעו רק ל-20 ס"מ או אף פחות. על אף שמם, עקרבי המים אינם נחשבים כקרובים לעקרבים של ימינו. יצורים אלה לא דמו לעקרב והם קרוביהם הרחוקים של סרטני פרסה החיים בחופים שונים בימינו. לעומת היצורים של היום היו העקרבים בעלי סנפירים גדולים וזנבות ארוכים שהסתיימו באיבר דמוי סכין ארוכה ששימש להריגת טרפם. כמו כן הם הצטיידו במספר זרועות ארוכות בעלות "טפרים" כמו לעקרבים המודרניים ובלסתות גדולות. ככל הנראה היו עקרבי המים טורפי העל של זמנם, אשר חיו בימים רדודים או באגמים חמימים. מאובניהם התגלו בכל העולם. ייתכן שבני המשפחה Mycteroptidae יכלו לטפס על עצים וכך דמו לעכבישים ענקיים. הגדול שבעקרבי מים אלה היה המגארכנה. כל העקרבים הימיים נכחדו עד ההכחדה הגדולה של הפרם מלפני 252 מיליון שנה. כמו כן היו סוגים נוספים חסרי מקור. מדיה וקבצים בנושא עקרבי מים בוויקישיתוף עקרבי מים, באתר האנציקלופדיה של החיים (באנגלית)
MINDS

Minds היא רשת חברתית מקוונת מבוססת קוד פתוח, שבסיסה בניו-יורק. הרשת שמה דגש על חופש הביטוי, שקיפות ופרטיות. Minds נוסדה על ידי ביל אוטמן, ג'ון אוטמן ומארק הרדינג בשנת 2012, והושקה לציבור בחודש יוני 2015. השירות מפותח על ידי תאגיד Minds Inc. בתאריך 9 במאי 2017 יצאה Minds לגיוס המוני באמצעות האתר Wefunder של 300 אלף עד 1,000,000 דולר, תמורת הנפקת זכויות למניות (לפי שווי גיוס עבור הרשת של 15 מיליון דולר). כחצי מיליון דולר גויסו ממאות משתמשים תוך יממה וחצי. Minds נתמכת הן על ידי מחשבים שולחניים והן על ידי מכשירים ניידים. אפליקציה רשמית של הרשת זמינה עבור iOS ו-Android. Minds מאפשרת שיתוף של תמונות וקטעי וידאו. אפשרויות השמעת וידאו כוללים 360p ו 720p באמצעות וידאו HTML5 ו-H. 264/MPEG-4 AVC. הרשת החברתית Minds כוללת הצפנה מקצה-לקצה ושירות הודעות מוצפן אסימטרית עם סיסמאות פרטיות. Minds.org הוא פורטל הקהילה עבור קוד המקור והתיעוד של Minds. כולל אפאצ 'י קסנדרה, Neo4j, אפצ' קורדובה, AngularJS, PHP, Nginx ו-Elasticsearch. Minds גובה עמלות מטרנזקציות של העברת נקודות בין המשתמשים השונים, מרכישת נקודות על ידי המשתמשים, מפרסומות ומתן חסויות. כמו כן Minds מאפשרת באמצעות מערכת רכישת הנקודות שלה למשתמשים ולעסקים  ליצור רשת חברתית משלהם, בהתבסס על הפלטפורמה של Minds. Minds מתגמלת תוכן ומעורבות (פרסום תכנים, הקלקות, הצבעות, הפניות והערות) עם נקודות, אשר בהן המשתמשים יכולים להשתמש כדי להגדיל חשיפה לפוסטים. משתמשים יכולים גם לרכוש נקודות עם PayPal ועם ביטקוין, אשר מוטמעים בארנק הדיגיטלי של Minds. מדיה וקבצים בנושא MINDS בוויקישיתוף אתר האינטרנט הרשמי של MINDS MINDS, ברשת החברתית פייסבוק MINDS, ברשת החברתית אקס (טוויטר) MINDS, ברשת החברתית LinkedIn https://github.com/Minds גריפין, אנדרו. https://www.youtube.com/watch?v=5-2040EDKhQ "רשת חברתית מוצפנת חדשה מנסה להתחרות ב- Facebook", אר.טי, רוסיה, 17 ביוני 2015. https://wefunder.com/minds "אנונימוס מגבים רשתות חברתיות מוצפנות", Wired, בריטניה, 16 ביוני 2015. "לרשת חברתית בשם Minds יש תשובה לחניקת הפוסטים של פייסבוק ", VentureBeat, סן פרנסיסקו, 15 יוני 2015.
זנבות חרב

זנבות חרב (שם מדעי: Xiphosura) היא סדרה של פרוקי-רגליים ימיים בעלי קרבה רחוקה לעכבישנים, בתוכה שרדה כיום משפחה יחידה – סרטני פרסה (Limulidae). הסדרה הקרובה לה ביותר היא של עקרבי הים הטורפניים הענקיים מעידן הפלאוזואיקון. בני סדרה זו התקיימו מתקופת הסילור שבפלאוזואיקון ועד ימינו. מינים אלה לא השתנו כלל במשך מיליוני שנים, אך רוב המינים בסדרה נכחדו. הם יצורים שטוחים בעלי שריון חיצוני גדול המגן על הבטן והרגליים הקטנים ומאחורי הגוף ישנו זנב מחודד שהקנה להם את שמם. מינים אלה יכולים להגיע לעיתים לאורך 60 ס"מ. בני הסדרה חיים בעיקר בימים הרדודים, אך הם מטילים ביצים בחופים חוליים ומתכנסים בהם בהמוניהם. סדרה זנבות חרב (Xiphosura) תת-סדרה Synziphosurida – נכחדה משפחה Weinberginidae משפחה Bunodidae משפחה Pseudoniscidae משפחה Kasibelinuridae תת-סדרה Xiphosurida אינפרא-סדרה Bellinurina – נכחדה משפחה Elleriidae משפחה Euproopidae משפחה Bellinuridae אינפרא-סדרה Limulina משפחה Rolfeiidae – נכחדה משפחה Paleolimulidae – נכחדה משפחה Moravuridae – נכחדה משפחה Austrolimulidae – נכחדה משפחה Heterolimulidae – נכחדה משפחה סרטני פרסה (Limulidae) תת-משפחה Mesolimulinae – נכחדה תת-משפחה Limulinae סרטן פרסת-סוס מנגרובי (Carcinoscorpius rotundicauda) סרטן פרסה אטלנטי (Limulus polyphemus) סרטן פרסה אינדונזי (Tachypleus gigas) סרטן פרסה יפני (Tachypleus tridentatus) מדיה וקבצים בנושא זנבות חרב בוויקישיתוף זנבות חרב, באתר אנציקלופדיה בריטניקה (באנגלית) זנבות חרב, באתר ITIS (באנגלית) זנבות חרב, באתר NCBI (באנגלית) זנבות חרב, באתר Animal Diversity Web (באנגלית) זנבות חרב, באתר האנציקלופדיה של החיים (באנגלית)
יואב איתמר

יואב איתמר (נולד ב-30 באוקטובר 1980) הוא סופר, מחזאי, עורך, משורר, מסאי, מבקר, מתרגם ומו"ל ישראלי. יואב איתמר נולד ב-1980 בחיפה, גדל ביישוב מיתר. בעל תואר שני בלימודי מדינת ישראל מאוניברסיטת בן-גוריון בנגב. למד משחק בתיאטרון "החדר". למד בכיתות הכתיבה של "מתא"ן", "הליקון" "משיב הרוח", "בית אריאלה" ו"סדנת אמני הקיבוץ". ערך למעלה משישים ספרים במסגרת המיזם "חבר לעט" שהקים, והוציא לאור עשרים וחמישה ספרים. בין השנים 2009–2016 ערך במשותף עם חני שטרנברג את כתב העת הספרותי "מקף". יזם את פסטיבל "שירה ואחיותיה" (אוגוסט 2013 בתיאטרון MOVE) ואת פרס סמיט, על שם סבו אלחנן סמיט שהיה חובב ספרות וסבתו ציפורה סמיט שהייתה אשת ספר, בו הוא נותן הזדמנות לסופרים בראשית דרכם לפרסם בצורה מקצועית. תרגם את הספר "אין אלוהים מלבד אללה" של רזא אסלאן בהוצאת גורדון (2010) וכן את הספר "גיטרה לאובדי עצות" של מארק פיליפס וג'ון שאפל בהוצאת מטר. מתגורר בבאר שבע. כתיבתו הלירית של איתמר עוסקת בנפש ומכמניה, אך מחזותיו עוסקים בנושאים פוליטיים, המזוהים עם השמאל הישראלי. במחזותיו הוא עוסק בתופעות כמו גזענות בישראל, גלובליזציה, פערים החברתיים וזיכרון השואה. "חוד הלב", הוצאת קשב לשירה, 2013. "כהנא צדק?" ו"לנשום בספירה לאחור" צמד מחזות (הוצאת "חבר לעט", 2015) "חיכוך בעור" הוצאת עתון 77, 2020. "הזורעים", כתב הוצאה לאור, 2022 "כהנא צדק?" 2014 צוותא, תל אביב, בבימוי אלעד שרעבי "לנשום בספירה לאחור" 2016, תיאטרון קרוב, תל אביב, בבימוי ורה ברזק-שניידר ואורטל צבר "אותיות פורחות", 2017, תיאטרון קרוב, תל אביב, בבימוי אלחנן אבן-חן. יואב איתמר, ב"לקסיקון הספרות העברית החדשה" יואב איתמר, באתר "חבר לעט" יואב איתמר, דף עורך ויוצר, באתר נוריתה שירים וראיון, באתר של נילי דגן איילת קליין כהן, הרב מאיר כהנא מתעורר לחיים, באתר nrg‏, 15 באוגוסט 2014 איילת קליין כהן, חורבן הבית הישראלי: המחזה שמבוסס על היחס לאורנה בנאי בזמן צוק איתן, באתר nrg‏, 7 בדצמבר 2016 רשימת הפרסומים של יואב איתמר, בקטלוג הספרייה הלאומית יואב איתמר, דף שער בספרייה הלאומית יואב איתמר, בלקסיקון הספרות העברית החדשה מכּתביו: "ההצעה הצנועה", תרגום למאמרו של ג'ונתן סוויפט (אורכב 16.12.2015 בארכיון Wayback Machine), באתר "אפלטון". יואב איתמר על הסיפור "אריה בעל גוף" מאת חיים נחמן ביאליק, באתר "קורא בספרים" האופציה השפויה, מקור ראשון, מוסף "שבת", 11 באוקטובר 2013 - על ספר שיריה של ענת שרון-בלייס, "צדו של המרחק" על יצירתו: אלי אשד, על המחזה "אותיות פורחות", באתר יקום תרבות אילן ברקוביץ', זבובים אוכלים את ברונו בעיתון "הארץ" שוש להב, "חוד הלב" של יואב איתמר קובי פינקלר, המחזה "כהנא צדק" עולה בבכורה, באתר ערוץ 7, 20 במאי 2014 רותי זוארץ, הצגה חדשה (ומעוררת מחלוקת) בצוותא: "כהנא צדק" (אורכב 22.10.2017 בארכיון Wayback Machine), באתר "מעריב אונליין", 1 בספטמבר 2014 עליס בליטנטל, כהנא צדק?, באתר News1 מחלקה ראשונה, 14 בדצמבר 2014 אלה ויסברג, כהנא צדק: הצגה שמאתגרת את הזהות הישראלית, באתר mynet (כפי שנשמר בארכיון האינטרנט), 8 בספטמבר 2014 על פי עדותו בפייסבוק